UPOIC คาดไฟไหม้รง.กระบี่ เสียหาย 15-20 ลบ.-ปิดซ่อมแซม 45-60 วัน
UPOIC แจงเหตุไฟไหม้สายการผลิตน้ำมันปาล์มดิบโรงงานกระบี่ คาดเสียหาย 15-20 ลบ.-ปิดซ่อมแซม 45-60 วัน
UPOIC แจงเหตุไฟไหม้สายการผลิตน้ำมันปาล์มดิบโรงงานกระบี่ คาดเสียหาย 15-20 ลบ.-ปิดซ่อมแซม 45-60 วัน
27 ส.ค. 2563

บริษัท สวนอุตสาหกรรมน้ำมันปาล์ม จำกัด (มหาชน) หรือ UPOIC แจ้งว่าเมื่อเวลาประมาณ 03.00 น. เมื่อวานนี้ (26 ส.ค.) ได้เกิดเหตุไฟไหม้โรงงานของบริษัทที่จ.กระบี่ บริเวณพื้นที่สายการผลิตน้ำมันปาล์มดิบ โดยมีความเสียหายอยู่ที่ระบบไฟฟ้า มอเตอร์ โครงสร้างผนัง หลังคา พื้น และเครื่องจักร ซึ่งสามารถควบคุมเพลิงได้ในเวลาประมาณ 05.30 น. เบื้องต้นคาดว่าสาเหตุเกิดจากไฟฟ้าลัดวงจร
อย่างไรก็ตามบริษัทประเมินมูลค่าความเสียหายไว้ทั้งสิ้นประมาณ 15-20 ล้านบาท โดยทรัพย์สินส่วนที่เสียหายมีการทำประกันภัยไว้อย่างเพียงพอ เหตุการณ์ดังกล่าวทำให้สายการผลิตน้ำมันปาล์มดิบจำเป็นต้องหยุดซ่อมแซมเป็นเวลาประมาณ 45-60 วัน
ทั้งนี้ บริษัทประเมินว่าเหตุการณ์ดังกล่าวไม่ส่งผลกระทบด้านสิ่งแวดล้อมต่อผู้อยู่อาศัยในชุมชนใกล้เคียงโดยรอบ